Trettenåringen Tina Belcher er den eldste i søskenflokken. Hun har begynt å interessere seg for gutter, og som regel er det Pestos eldste sønn, Jimmy Junior, som hun retter oppmerksomheten mot. Elleve år gamle Gene Belcher vil mest av alt bli musiker, og bærer ofte rundt på et keyboard. Ni år gamle Louise er familiens utspekulerte bråkmaker, og når hun ikke er ute på et eller annet hevntokt, forsøker hun å bli rik i en fei eller bare oppleve mer spenning i hverdagen. Hun drar også sine eldre søsken med på sine ville planer. Louise later ofte som om hun ikke er redd for noe som helst, men dette er bare en fasade (for eksempel er hun livredd for tannlegen).